
		อาศัยอำนาจตามมาตรา ๑๕  ประกอบกับมาตรา ๒๕  แห่งพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ และประกาศคณะกรรมการพนักงานส่วนตำบลจังหวัดปัตตานี  เรื่อง  หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล  ลงวันที่ ๒๔ ตุลาคม ๒๕๔๕  ข้อ ๑๘ ประกอบกับมติคณะกรรมการพนักงานส่วนตำบลจังหวัดปัตตานี  ในการประชุมครั้งที่ ๙/๒๕๕๔  เมื่อวันที่ ๑๙ กันยายน  ๒๕๕๔  มีมติเห็นชอบให้องค์การบริหารส่วนตำบลคลองใหม่  ใช้แผนอัตรากำลัง ๓  ปี (พ.ศ. ๒๕๕๕ – ๒๕๕๗) แล้วนั้น
ดังนั้นเพื่อให้การดำเนินการเป็นไปด้วยความเรียบร้อย  องค์การบริหารส่วนตำบลคลองใหม่  
จึงประกาศใช้แผนอัตรากำลัง ๓ ปี (๒๕๕๕ – ๒๕๕๗) เพื่อเป็นกรอบการกำหนดตำแหน่งและการใช้ตำแหน่งขององค์การบริหารส่วนตำบลคลองใหม่ตามระยะเวลาที่กำหนด  ตั้งแต่วันที่ ๑  ตุลาคม  ๒๕๕๔  เป็นต้นไป
 
		จึงประกาศมาให้รับทราบโดยทั่วกัน
 
			ประกาศ  ณ  วันที่   ๓๐  กันยายน  พ.ศ. ๒๕๕๔

